Ystävän laulu
Siskot lempiväiset, valkosantaan
 samotkaamme Vigon meren rantaan
 ja kylpekäämme aallokossa.
 Sinne tulkaa, siskot lempiväiset,
 siellä aavat aukee kuohupäiset,
 ja kylpekäämme aallokossa.
 Vigon meren rantaan rientäkäämme,
 siellä, siskot, ystäväni näämme,
 ja kylpekäämme aallokossa.
 Rannan valkosantaan samotkaamme,
 siellä armahani nähdä saamme,
 ja kylpekäämme aallokossa.

Anonyymi
Otto Manninen
Runot